# Khanim Latif

Khanim Rahim Latif (àrab: خانم رحيم لطيف) (1 de gener de 1969, Al-Sulaymānīya, Iraq) és una activista liberal pels drets de les dones al Kurdistan iraquià que pretén defensar la igualtat i protegir les dones que fugen de la violència masclista i dels crims d'honor.

## Educació

Khanim Latif és llicenciada en Dret i Ciències Polítiques el 2014-2015 per la Universitat de Desenvolupament de Ciències Humanes a Qardagh, Sulaymaniyya. També té un diploma de Pràctica de Treball Social a la Universitat Chirst Church de Canterbury al Regne Unit el 2006.

## Carrera professional

Latif es va unir al moviment pels drets de les dones al Kurdistan l'any 2000. El 2002, va establir el primer centre de protecció de les dones per oferir allotjament a les víctimes de violència de gènere i crims d'honor. Va ser nomenada directora d'Asuda, la primera ONG independent que treballa per combatre la violència contra les dones a l'Iraq, amb seu a la ciutat de Sulaymaniyya.
A més, ha publicat diversos fullets i llibres, i ha traduït al kurd molts documents i acords internacionals relacionats amb els drets de les dones, com ara la Convenció sobre l'eliminació de totes les formes de discriminació contra la dona (CEDAW, per les seves sigles en anglès).
També és membre de Frontline Defenders International des del 2010, del Congrés Nacional Kurd des del 2011, i d'Amnistia Internacional des del 2006. Ha treballat àmpliament en activitats relacionades amb la Resolució 1325 del Consell de Seguretat de l'ONU a l’Iraq i al Kurdistan i és membre fundadora de la coalició del Pla d'Acció Nacional de l'Iraq de la Resolució 1325. Així mateix, Latif és assessora del Fons Mundial per a les Dones a l'Orient Mitjà i el Nord d’Àfrica i membre de la Xarxa de Conscienciació de l'Honor basat en la Violència.
Latif va ser escollida com a candidata independent per a les eleccions al Consell Nacional iraquià a les eleccions de 2005. Va assistir a moltes conferències, tallers i seminaris sobre drets humans i drets de les dones, en particular a Bagdad i altres ciutats iraquianes. A més a més, també va participar en la campanya especial per demanar l'assignació del 25% per a la participació de les dones a l'Autoritat Legislativa de Assemblea Nacional de l’Iraq.
L’any 2008, Latif va ser nominada per al premi Women of Courage del Departament d'Estat dels Estats Units.
També ha estat col·laboradora en nombroses organitzacions i informes de mitjans sobre qüestions internacionals i locals de les dones al Kurdistan i l'Iraq. A més, parla amb freqüència als mitjans internacionals com a font d'informació sobre els drets de les dones i violència sexual a l'Iraq, així com en conferències i esdeveniments internacionals, regionals i locals. ]
El 2014, després que el grup terrorista Estat Islàmic iniciés una campanya violenta contra la població yazidí de la regió, Latif va contribuir a la recerca de dones supervivents en edificis abandonats i refugis temporals i va descobrir que Estat Islàmic havia segrestat almenys 2.000 dones durant l'atac. Quan algunes de les dones segrestades van aconseguir escapar, Latif les va buscar i els va oferir ajuda des d'Asuda i va donar a conèixer les atrocitats que havien patit, com ara tortures, venda o abusos sexuals tant en l'àmbit nacional com internacional.

## Vida personal

Latif està casada amb Kamal Raouf, periodista al Kurdistan iraquià i director Sharpress Publications, amb qui té una filla.

## Premis

En reconeixement del seu treball i contribució als drets de les dones a l'Iraq, Latif va rebre el Premi Internacional de Lideratge en Drets Humans de les Dones Vital Voices. Va ser homenatjada el 9 de març de 2016 durant una cerimònia al Kennedy Center de Washington, DC. Latif va ser homenatjada juntament amb tres activistes més: Hafsa Abiola-Costello, Akanksha Hazari i Yoni Sanchez.

## Referències

* ↑ Kongra Kurdistan Arxivat 29 September 2017$^{[Datemismatch]}$ a Wayback Machine.
* ↑ Inspirational Women Leaders Arxivat 8 November 2017$^{[Datemismatch]}$ a Wayback Machine.
* ↑ Experts Arxivat 10 July 2017$^{[Datemismatch]}$ a Wayback Machine.
* ↑ Khanim Rahim Latif: We have to be United Arxivat 3 April 2016$^{[Datemismatch]}$ a Wayback Machine.
* 1 2 Women’s rights – at election time and beyond - Christian Aid Arxivat 26 July 2017$^{[Datemismatch]}$ a Wayback Machine.
* ↑ The razor and the damage done: female genital mutilation in Kurdish Iraq | World news | The Guardian Arxivat 12 March 2017$^{[Datemismatch]}$ a Wayback Machine.
* ↑ One Woman Is Risking Her Life to Save Thousands in Iraqi Kurdistan | TakePart Arxivat 11 May 2017$^{[Datemismatch]}$ a Wayback Machine.
* ↑ Time for a Rethink Arxivat 29 March 2017$^{[Datemismatch]}$ a Wayback Machine.
* ↑ «Còpia arxivada». Arxivat de l'original el 2019-03-27. [Consulta: 1r juny 2022].
* ↑ Error: hi ha títol o url, però calen tots dos paràmetres.«».
* ↑ law | Equal Power - Lasting Peace Arxivat 10 May 2017$^{[Datemismatch]}$ a Wayback Machine.
* ↑ Meet the Bold, Brave Woman Fighting for Women’s Rights in Iraqi Kurdistan Arxivat 13 July 2017$^{[Datemismatch]}$ a Wayback Machine.
* ↑ Stylist logo Arxivat 9 June 2017$^{[Datemismatch]}$ a Wayback Machine.
* ↑ Sister's Forced Marriage Started Iraqi Woman On Activist Path : NPR Arxivat 6 July 2017$^{[Datemismatch]}$ a Wayback Machine.
* ↑ echonet communication - Eine Idee mehr Arxivat 23 October 2017$^{[Datemismatch]}$ a Wayback Machine.
* ↑ Frauen-Ohne-Grenzen.org | Women-Without-Borders - SAVE - Activities Arxivat 10 May 2017$^{[Datemismatch]}$ a Wayback Machine.
* ↑ Mark Lattimer on the brutal treatment of women in Iraq | World news | The Guardian Arxivat 10 May 2017$^{[Datemismatch]}$ a Wayback Machine.
* 1 2 How picture phones have fuelled frenzy of honour killing in Iraq | The Independent Arxivat 11 August 2011$^{[Datemismatch]}$ a Wayback Machine.
* ↑ Global Leadership Awards | Vital Voices Arxivat 29 June 2012$^{[Datemismatch]}$ a Wayback Machine.